ประธาน? กกต.ย้ำจะกำหนดวันเลือกตั้ง ก็ต่อเมื่อพระราชกฤษฎีกาการเลือกตั้งประกาศบังคับใช้แล้ว เชื่อไม่เป็นปัญหากรณีกรอบเวลาในการจัดการเลือกตั้ง 150 วัน
ประธาน? กกต.ย้ำจะกำหนดวันเลือกตั้ง ก็ต่อเมื่อพระราชกฤษฎีกาการเลือกตั้งประกาศบังคับใช้แล้ว เชื่อไม่เป็นปัญหากรณีกรอบเวลาในการจัดการเลือกตั้ง 150 วัน นายอิทธิพร บุญประคอง ประธานกรรมการการเลือกตั้ง หรือ กกต. กล่าวระหว่างเปิดประชุมชี้แจงเพื่อเตรียมความพร้อมในการเลือกตั้ง? ส.ส. ที่มีผู้อำนวยการสำนักงาน? กกต.ประจำจังหวัดทั่วประเทศเข้าร่วมว่า เจ้าหน้าที่? กกต.ทุกระดับต้องเตรียมความพร้อมด้วยการทำงานอย่างมืออาชีพ โดยขอให้ทำความเข้าใจเกี่ยวกับกฎหมายและระเบียบที่เกี่ยวข้องทุกฉบับอย่างละเอียด และประสานการทำงานกับทุกภาคส่วนอย่างเป็นเอกภาพ เพราะผลการเลือกตั้งที่สุจริต เที่ยงธรรม เป็นไปตามกฎหมาย จะเป็นที่ยอมรับของทุกฝ่ายประธาน? กกต. ยังยืนยันว่า จะกำหนดวันเลือกตั้งได้ก็ต่อเมื่อพระราชกฤษฎีกาการเลือกตั้งประกาศในราชกิจจานุเบกษาแล้วเท่านั้น ซึ่ง? กกต. ไม่เคยตั้งธงไว้ว่าจะต้องเป็นวันใด โดยที่ประชุม? กกต. จะพิจารณาอย่างรอบคอบ เพื่อให้เป็นไปตามกรอบของกฎหมายทุกประการ และพร้อมจะนำข้อเสนอของกลุ่มที่เห็นด้วย และเห็นต่างกับการเลื่อนการเลือกตั้ง ไปพิจารณาในที่ประชุมด้วย   ส่วนกรณีกรอบการจัดการเลือกตั้ง 150 วันนั้น ประธาน? กกต.ยืนยันว่า กกต. สามารถประกาศรับรองผลการเลือกตั้งได้ไม่เกิน 60 วันนับจากวันเลือกตั้ง และจะอยู่ในกรอบเวลา 150 วันตามที่กฎหมายกำหนด ส่วนจะต้องส่งให้ศาลรัฐธรรมนูญตีความ เพื่อความชัดเจนหรือไม่นั้น ยอมรับว่า เป็นอีกหนึ่งช่องทางที่ทำได้ แต่เมื่อยังไม่มีการกำหนดวันเลือกตั้ง จึงยังไม่มีเหตุที่จะต้องส่งให้ศาลตีความและเชื่อว่าประเด็นดังกล่าว ที่ประชุม กกต.จะมีมติไปในแนวทางเดียวกัน สำหรับกรณีหนังสือของกระทรวงมหาดไทยที่ส่งถึงนายทะเบียนทุกจังหวัด ให้ชะลอการปฏิบัติตามแผนงานเตรียมการเลือกตั้งนั้น ยืนยันว่า ไม่ใช่การประสานสั่งการไปจาก กกต. และเชื่อว่าก็ไม่ใช่เป็นการส่งสัญญาณจากกระทรวงมหาดไทย ที่จะให้ กกต.เลื่อนการเลือกตั้งออกไปด้วย เพราะอำนาจหน้าที่ในการจัดการเลือกตั้งเป็นของ กกต. ดังนั้นกกต. จึงเตรียมความพร้อมเสมอและไม่เห็นว่าปัญหาที่เกิดขึ้นในช่วงระหว่างนี้จะเป็นการโยนเผือกร้อนให้กับ? กกต.